༄༅། །བོད་ཀྱི་གསོ་བ་རིག་པའི་ལྷན་ཚོགས་ཀྱི་འོས་བསྡུའི་སྒྲིག་གཞི།



བོད་ཀྱི་གསོ་བ་རིག་པའི་ལྷན་ཚོགས་ནས་གཏན་ལ་ཕབ།

བོད་རྒྱལ་ལོ། ༢༡༣༨ ཕྱི་ལོ། ༢༠༡༡

**དཀར་ཆག**

སྔོན་གླེང་།

**ལེའུ་དང་པོ།**

སྔོན་འགྲོ།

དོན་ཚན་དང་པོ། སྒྲིག་གཞིའི་མིང་། ༥

དོན་ཚན་གཉིས་པ། སྒྲིག་གཞིའི་ཆ་རྐྱེན། ༥

དོན་ཚན་གསུམ་པ། སྒྲིག་གཞི་འགོ་འཛུགས། ༥

དོན་ཚན་བཞི་པ། སྒྲིག་གཞིའི་ཁྱབ་ཚད། ༥

**ལེའུ་གཉིས་པ།**

ལྷན་ཚོགས་ཀྱི་ཚོགས་མི།

དོན་ཚན་ལྔ་པ། ཚོགས་མིའི་འོས་ཆོས། ༦

དོན་ཚན་དྲུག་པ། ཚོགས་མིའི་ཡོང་ཁུངས། ༧

དོན་ཚན་བདུན་པ། ཚོགས་མིའི་དུས་ཡུན། ༨

**ལེའུ་གསུམ་པ།**

འོས་འདེམས་བྱེད་ཕྱོགས།

དོན་ཚན་བརྒྱད་པ། འོས་བསྡུ་ཚོགས་ཆུང་། ༨

དོན་ཚན་དགུ་པ། འོས་བསྡུ་ཚོགས་ཆུང་གི་འགན་དབང་། ༨

དོན་ཚན་བཅུ་པ། འོས་འདེམས་བྱེད་ཕྱོགས། ༩

དོན་ཚན་བཅུ་གཅིག་པ། འོས་བསྡུའི་ལས་རིམ། ༡༠

**ལེའུ་བཞི་པ།**

སྒྲིག་གཞི་བསྐྱར་བཅོས།

དོན་ཚན་བཅུ་གཉིས་པ། སྒྲིག་གཞི་བསྐྱར་བཅོས། ༡༣

**ཟུར་འཛར།**

ཀ༽ འོས་བསྡུའི་འགེངས་ཤོག ༡༤

**བསྐྱར་བཅོས་ཁག**

 བསྐྱར་བཅོས་དང་པོ། ༢༠༡༡།༤།༥

 བསྐྱར་བཅོས་གཉིས་པ། ༢༠༡༢།༤།༦

 བསྐྱར་བཅོས་གསུམ་པ། ༢༠༡༢།༡༢།༡༦

 བསྐྱར་བཅོས་བཞི་པ། ༢༠༡༣།༣།༡༡

 བསྐྱར་བཅོས་ལྔ་པ། ༢༠༡༥།༩།༢༨

 བསྐྱར་བཅོས་དྲུག་པ། ༢༠༡༦།༤།༤

 བསྐྱར་བཅོས་བདུན་པ། ༢༠༡༩།༤།༡༡

**སྔོན་གླེང་།**

བོད་ཀྱི་གསོ་བ་རིག་པའི་ལྷན་ཚོགས་ཀྱི་འོས་བསྡུའི་སྒྲིག་གཞི་འདི་བཞིན་ཐོག་མར་ལྷན་ཚོགས་ སྐབས་གཉིས་པའི་ཚོགས་མི་རྣམས་ནས་ལྷན་ཚོགས་སྐབས་གསུམ་པའི་ཚོགས་མིའི་འོས་བསྡུའི་ ཆེད་ཕྲལ་སེལ་སྒྲིག་གཞི་ཞིག་བཟོ་འགོད་གནང་། ལྷན་ཚོགས་སྐབས་གསུམ་པའི་ཚོགས་མི་རྣམས་ ཕྲལ་སེལ་སྒྲིག་གཞི་དེའི་དགོངས་དོན་ཕྱག་བསྟར་འོག་འོས་བསྡུས་གནང་། བར་ལམ་སྐབས་གསུམ་ པའི་ཆེས་མཐོའི་སྨན་པའི་ལྷན་ཚོགས་ནས་མ་འོངས་པར་གསོ་རིག་ལྷན་ཚོགས་ཀྱི་འོས་བསྡུ་ཚགས་ཚུད་སྒྲིག་མཐུན་ཡོང་བར་ཕྲལ་སེལ་སྒྲིག་གཞི་དེར་གོ་བསྡུར་བསྐྱར་ཞིབ་གནང་ནས་ཐ་མའི་གཏན་ འབེབས་ལག་བསྟར་དགོས་གལ་ཆེན་པོ་མཐོང་ནས་ལྷན་ཚོགས་ཚོགས་ཐེངས་བཅུ་དྲུག་པའི་ཐོག་ གྲོས་གཞིར་ཕེབས། ལྷན་ཚོགས་ཚོགས་ཐེངས་བཅུ་དྲུག་པ་དེ་ཕྱི་ལོ་༢༠༡༡ ཟླ་༩ ཚེས་༥ ནས་ ཚེས་༨ བར་ཚོགས་གནང་ནས་གོང་གསལ་སྒྲིག་གཞི་དེ་གཞིར་བཞག་པའི་ཐོག་ཚོགས་མི་རྣམས་ ནས་འདས་པའི་འོས་བསྡུའི་ལས་རིམ་དང་འོས་བསྡུའི་སྐབས་ཀྱི་དཀའ་ངལ་ཇི་འཕྲད་སོགས་ལ་གྲོས་བསྡུར་མང་པོ་བགྱིས་མཐར་བོད་ཀྱི་གསོ་རིག་ལྷན་ཚོགས་ཀྱི་འོས་བསྡུའི་སྒྲིག་གཞི་འདི་སྤྱི་མོས་ ཀྱིས་གཏན་འབེབས་བྱུང་བའི་ངོ་སྤྲོད་སྔོན་གླེང་ཚུལ་དུ་བྲིས་པ་དགེའོ།།

\*\*\*\*\*\*\*\*\*\*\*\*\*\*\*\*

**ལེའུ་དང་པོ།**

**སྔོན་འགྲོ།**

**དོན་ཚན་དང་པོ།** སྒྲིག་གཞིའི་མིང་།

བོད་ཀྱི་གསོ་བ་རིག་པའི་ལྷན་ཚོགས་ཀྱི་འོས་བསྡུའི་སྒྲིག་གཞི། བོད་རྒྱལ་ལོ་༢༡༣༨ ཕྱི་ལོ་ ༢༠༡༡ ཞེས་འབོད་རྒྱུ།[[1]](#footnote-1)

**དོན་ཚན་གཉིས་པ།** སྒྲིག་གཞིའི་ཆ་རྐྱེན།

བོད་ཀྱི་གསོ་བ་རིག་པའི་ལྷན་ཚོགས་ཀྱི་ཁྲིམས་ཡིག་དོན་ཚན་དགུ་པའི་ནང་གསེས་ ༼ ཏ་ ༽ པའི་འོག་བཀོད་སྒྲིག་བྱས།[[2]](#footnote-2)

**དོན་ཚན་གསུམ་པ།** སྒྲིག་གཞི་འགོ་འཛུགས།

སྒྲིག་གཞི་འདི་བཞིན་བོད་ཀྱི་གསོ་བ་རིག་པའི་ལྷན་ཚོགས་ཀྱིས་གཏན་འབེབས་བྱས་ཉིན་ཏེ་བོད་རྒྱལ་ལོ་༢༡༣༨ ཕྱི་ལོ་༢༠༡༡ ཟླ་༩ ཚེས་༨ ནས་ལག་བསྟར་བྱ་རྒྱུ།[[3]](#footnote-3)

**དོན་ཚན་བཞི་པ།** སྒྲིག་གཞིའི་ཁྱབ་ཚད།

སྒྲིག་གཞི་འདི་བཞིན་བོད་ཀྱི་གསོ་བ་རིག་པའི་ལྷན་ཚོགས་འོག་དེབ་སྐྱེལ་ཡོད་པའི་སྨན་པ་ཡོངས་ལ་ཁྱབ་པ་ཡིན།[[4]](#footnote-4)

**ལེའུ་གཉིས་པ།**

**ལྷན་ཚོགས་ཀྱི་ཚོགས་མི།**

**དོན་ཚན་ལྔ་པ།** ཚོགས་མིའི་འོས་ཆོས།[[5]](#footnote-5)

བོད་ཀྱི་གསོ་བ་རིག་པའི་ལྷན་ཚོགས་ཀྱི་ཁྲིམས་ཡིག་ལེའུ་གཉིས་པའི་དོན་ཚན་བདུན་པའི་ནང་ གསལ།

**༡།** བོད་མིའི་སྐུ་ཚབ།

ཀ དང་བླངས་དཔྱ་དངུལ་འབུལ་ཆད་ཡོད་པ་མི་ཡིན་པ།

 ཁ། གསོ་བ་རིག་པའི་ལྷན་ཚོགས་འོག་དེབ་སྐྱེལ་ཡོད་པ།

 ག ཁྲིམས་ཁང་ངམ་སྨན་པ་ཚད་ལྡན་གྱིས་རིག་འཚོ་མ་ཟིན་པར་གསལ་བསྒྲགས་བྱས་ པ་མ་ཡིན་པ།

 ང་། བུ་ལོན་བསྒྲུབ་མཇལ་མ་ཐུབ་པ་མ་ཡིན་པ།

 ཅ། ཁྲིམས་ཁང་ནས་ནག་ཉེས་ཕོག་ཟིན་པ་མ་ཡིན་པ།

**༢།** བོད་མི་མ་ཡིན་པའི་སྐུ་ཚབ།

 ཀ གསོ་བ་རིག་པའི་ལྷན་ཚོགས་འོག་དེབ་སྐྱེལ་ཡོད་པ།

 ཁ ཁྲིམས་ཁང་ངམ་སྨན་པ་ཚད་ལྡན་གྱིས་རིག་འཚོ་མ་ཟིན་པར་གསལ་བསྒྲགས་བྱས་ པ་མ་ཡིན་པ།

 ག བུ་ལོན་བསྒྲུབ་མཇལ་མ་ཐུབ་པ་མ་ཡིན་པ།

 ང་། ཁྲིམས་ཁང་ནས་ནག་ཉེས་ཕོག་ཟིན་པ་མ་ཡིན་པ།

 ཅ། རྒྱལ་ཁབ་དང་ཡུལ་མིའི་ངོ་སྤྲོད་ལག་འཁྱེར་ཡོད་པ།

**དོན་ཚན་དྲུག་པ།** ཚོགས་མིའི་ཡོང་ཁུངས།[[6]](#footnote-6)

བོད་ཀྱི་གསོ་བ་རིག་པའི་ལྷན་ཚོགས་ཀྱི་ཁྲིམས་ཡིག་དོན་ཚན་དྲུག་པའི་དགོངས་དོན་བཞིན།

**ཀ** ༸གོང་ས་༸སྐྱབས་མགོན་ཆེན་པོའི་བོད་ཀྱི་གསོ་བ་རིག་པའི་སྐུའི་བླ་སྨན་པ་བགྲེས་པའམ་ བླ་སྨན་ཞབས་ཞུ་བ་བགྲེས་པ།

**ཁ** བོད་ཀྱི་སྨན་རྩིས་ཁང་གི་སྒྲིག་ཁོངས་ཚོགས་མི། (༤) བོད་ཀྱི་སྨན་རྩིས་ཁང་གི་རིག་གཞུང་འགན་འཛིན་དང་།སྨན་རྩིས་མཐོ་སློབ་ཀྱི་སློབ་སྤྱི་སྨན་ པ་ཡིན་ཚེ་སྨོས་མེད་ཐོག་གཞན་སྨན་རྩིས་ཁང་ཁྱབ་ཁོངས་སྨན་པ་རྣམས་ཀྱིས་འོས་འདེམས་ བྱེད་དགོས།

**ག** གཞན་ཡོང་ཁུངས་ནས་ཚོགས་མི། ༦

༡། ལྕགས་པོ་རི་དྲན་རྟེན་བོད་སྨན་མཐོ་སློབ་ཀྱི་སློབ་སྤྱི། ༡

༢། ཝཱ་ཎ་བོད་ཀྱི་ཆེས་མཐོའི་གཙུག་ལག་སློབ་གཉེར་ཁང་གི་སྨན་རྩིས་སྡེ་ཚན་གྱི་འགན་འཛིན། ༡

༣། གསོ་རིག་འབུམ་བཞིའི་རྒྱུན་འཛིན་སྨན་པ་རྣམས་ཀྱིས་འོས་འདེམས་བྱས་པའི་སྨན་པ། ༡

༤། ལ་དྭགས་དབུས་གཞུང་ནང་པའི་མཐོ་རིམ་སློབ་གཉེར་ཁང་གི་གསོ་རིག་སྡེ་ཚན་འགན་འཛིན།༡

༥། གོང་གསལ་དོན་ཚན་གང་དུ་ཡང་མ་ཚུད་པའི་སྨན་པ་རྣམས་ཀྱིས་འོས་འདེམས་བྱས་པའི་ སྨན་པའི་སྐུ་ཚབ། ༢

**ང་།** ཕྱི་ལུགས་ཀྱི་སྨན་པ་གཅིག་འཕྲོད་བསྟེན་ལས་ཁུངས་ནས་དམིགས་འཛུགས་བྱ་རྒྱུ།

**ཅ།** གསོ་རིག་ལྷན་ཚོགས་འོག་དེབ་སྐྱེལ་ཡོད་པའི་བོད་མི་མ་ཡིན་པའི་སྨན་པ་རྣམས་ནས་རང་ ཁོངས་འོས་འདེམས་བྱས་པའི་སྨན་པ། ༢

**དོན་ཚན་བདུན་པ།** ཚོགས་མིའི་དུས་ཡུན།

བོད་ཀྱི་གསོ་བ་རིག་པའི་ལྷན་ཚོགས་ཀྱི་ཁྲིམས་ཡིག་དོན་ཚན་བརྒྱད་པའི་དགོངས་དོན་བཞིན་ ལྷན་ཚོགས་ཀྱི་ཚོགས་མིའི་ལས་འཁུར་ཡུན་ཚད་ལོ་གསུམ་རེ་ཡིན། འོན་ཀྱང་མུ་མཐུད་ཚོགས་ མིར་བསྐྱར་འདེམས་བྱེད་པར་དགག་བྱ་མེད།[[7]](#footnote-7)

**ལེའུ་གསུམ་པ།**

**འོས་འདེམས་བྱེད་ཕྱོགས།**

**དོན་ཚན་བརྒྱད་པ།** འོས་བསྡུ་ཚོགས་ཆུང་།

འོས་བསྡུ་ཚོགས་ཆུང་གི་ཚོགས་མིར་དབུས་བོད་མིའི་སྒྲིག་འཛུགས་ཀྱི་འཕྲོད་བསྟེན་ལྷན་ཁང་ནས་ བསྐོ་འཛུགས་གནང་བའི་ཚོགས་མི་གཅིག ༼ཚོགས་གཙོ།༽གསོ་རིག་ལྷན་ཚོགས་ནས་བསྐོ་ འཛུགས་གནང་བའི་སྨན་པ་མ་ཡིན་པའི་སྐུ་ཚབ་ཚོགས་མི་གཅིག ༼ཚོགས་མི།༽ བོད་ཀྱི་སྨན་ རྩིས་ཁང་ནས་བསྐོ་འཛུགས་གནང་བའི་སྨན་པ་མ་ཡིན་པའི་སྐུ་ཚབ་ཚོགས་མི་གཅིག༼ཚོགས་མི།༽

**དོན་ཚན་དགུ་པ།** འོས་བསྡུ་ཚོགས་ཆུང་གི་འགན་དབང་།

**༡།** གསོ་རིག་ལྷན་ཚོགས་ཀྱི་སྔོན་འགྲོ་དང་དངོས་གཞིའི་འོས་བསྡུ། འོས་འདེམས་བྱུང་བའི་ ཚོགས་མིའི་ཁོངས་ནས་ཚོགས་གཙོ་དང་ཚོགས་གཞོན། དྲུང་ཆེ་བཅས་ཀྱི་འོས་བསྡུའི་ ལས་རིམ་དང་འབྲེལ་བའི་འོས་ཤོག་གྲངས་བཤེར་དང་གསལ་བསྒྲགས་ཀྱི་འགན་དབང་ ཆ་ཚང་ཡོད། འོན་ཀྱང་འོས་འདེམས་བྱུང་བའི་ཚོགས་མིའི་ཡོང་ཁུངས་ཀྱི་གྲངས་འབོར་མ་ ལོང་ན་གསར་འདེམས་བྱུང་བའི་ཚོགས་མི་རྣམས་ཀྱིས་མོས་མཐུན་བྱུང་ཚེ་ཚོགས་གཙོ། ཚོགས་གཞོན། དྲུང་ཆེ་བཅས་ཀྱིས་འོས་འདེམས་ཞུ་རྒྱུ།[[8]](#footnote-8)

**༢།** འོས་བསྡུའི་ལས་དོན་དང་འབྲེལ་བའི་རྩོད་རྙོག་རིགས་བྱུང་ཚེ་བོད་ཀྱི་གསོ་བ་རིག་པའི་ ལྷན་ཚོགས་ཀྱི་ཁྲིམས་ཡིག་དོན་ཚན་དྲུག་པའི་ནང་གསེས་༣༽ དགོངས་དོན་བཞིན་ བོད་ཀྱི་གསོ་རིག་ལྷན་ཚོགས་ཀྱི་ཚོགས་མི་འོས་འདེམས་བྱ་ཕྱོགས་ཐད། རྙོག་གླེང་ རིགས་བྱུང་ཚེ་འཕྲོད་བསྟེན་ལས་ཁུངས་ནས་ཐག་གཅོད་གནང་རྒྱུ།[[9]](#footnote-9)

**དོན་ཚན་བཅུ་པ།** འོས་འདེམས་བྱེད་ཕྱོགས།

**༡།ཀ།** བོད་ཀྱི་གསོ་བ་རིག་པའི་ལྷན་ཚོགས་ཀྱི་ཁྲིམས་ཡིག་དོན་ཚན་དྲུག་པའི་དགོངས་དོན་བཞིན་ བོད་ཀྱི་སྨན་རྩིས་ཁང་གི་ཁྱབ་ཁོངས་སུ་ཡོད་པའི་སྨན་པའི་སྐུ་ཚབ་བཞི་དགོས་པ་བོད་ཀྱི་ སྨན་རྩིས་ཁང་གི་རིག་གཞུང་འགན་འཛིན་དང་། སྨན་རྩིས་མཐོ་སློབ་ཀྱི་སློབ་སྤྱི་སྨན་པ་ཡིན་ ཚེ་སྨོས་མེད་ཐོག གཞན་སྨན་རྩིས་ཁང་ཁྱབ་ཁོངས་སྨན་པ་རྣམས་ཀྱིས་འོས་འདེམས་བྱེད་ དགོས།[[10]](#footnote-10)

**ཁ།** གཞན་ཡོང་ཁུངས་ནས་ཚོགས་མི། ༦

༡། ལྕགས་པོ་རི་དྲན་རྟེན་བོད་སྨན་མཐོ་སློབ་ཀྱི་སློབ་སྤྱི།༡

༢། ཝཱ་ཎ་བོད་ཀྱི་ཆེས་མཐོའི་གཙུག་ལག་སློབ་གཉེར་ཁང་གི་སྨན་རྩིས་སྡེ་ཚན་གྱི་འགན་འཛིན། ༡

༣། གསོ་རིག་འབུམ་བཞིའི་རྒྱུན་འཛིན་སྨན་པ་རྣམས་ཀྱིས་འོས་འདེམས་བྱས་པའི་སྨན་པ། ༡

༤། ལ་དྭགས་དབུས་གཞུང་ནང་པའི་མཐོ་རིམ་སློབ་གཉེར་ཁང་གི་གསོ་རིག་སྡེ་ཚན་འགན་འཛིན།༡

༥། གོང་གསལ་དོན་ཚན་གང་དུ་ཡང་མ་ཚུད་པའི་སྨན་པ་རྣམས་ཀྱིས་འོས་འདེམས་བྱས་པའི་ སྨན་པའི་སྐུ་ཚབ། ༢

**ག** ཕྱི་ལུགས་ཀྱི་སྨན་པ་གཅིག་འཕྲོད་བསྟེན་ལས་ཁུངས་ནས་དམིགས་འཛུག་བསྐོ་བཞག་གནང་རྒྱུ།

**ང་།**༸གོང་ས་༸སྐྱབས་མགོན་ཆེན་པོའི་བོད་ཀྱི་གསོ་བ་རིག་པའི་སྐུའི་བླ་སྨན་པ་བགྲེས་པའམ་ བླ་སྨན་ཞབས་ཞུ་བ་བགྲེས་པ་གཅིག་དགའ་ལྡན་ཕོ་བྲང་ཡིག་ཚང་ནས་བསྐོ་བཞག་གནང་རྒྱུ།[[11]](#footnote-11)

**༢།** གསོ་རིག་ལྷན་ཚོགས་གཙོ་གཅིག་དང་། ཚོགས་གཙོ་གཞོན་པ་གཅིག དྲུང་ཆེ་གཅིག་དགོས་ པ་ལྷན་ཚོགས་ཀྱི་ཚོགས་མིས་མང་མོས་འོས་འདེམས་བྱ་རྒྱུ།[[12]](#footnote-12)

**དོན་ཚན་བཅུ་གཅིག་པ།** འོས་བསྡུའི་ལས་རིམ།

**ཀ** གསོ་རིག་ལྷན་ཚོགས་ནས་ཚོགས་དངུལ་ཕུལ་བ་གཞིར་བཟུང་། ཁྱབ་ཁོངས་སོ་སོའི་འོས་ འཕེན་པའི་དེབ་སྐྱེལ་མིང་གཞུང་ཉར་ཚགས་བྱ་དགོས་པ་དང་འོས་བསྡུ་ཚོགས་ཆུང་ནས་ དེབ་སྐྱེལ་མིང་གཞུང་ནང་གསལ་གྱི་ཚོགས་མི་རྣམས་མ་གཏོགས་འོས་འཕེན་པའི་ཐོབ་ ཐང་སྤྲོད་མི་ཆོག

**ཁ།** འོས་འཕེན་པ་རྣམས་ཀྱིས་འོས་གཞིའི་མཚན་དང་། སྡོད་གནས། དེབ་སྐྱེལ་ཨང་གྲངས་ སོགས་འགེངས་ཤོག་ཟུ་འཛར་ཀ་༽ནང་གསལ་ཆ་ཚང་བསྐང་མེད་རིགས་རྣམས་འོས་བསྡུ་ ཚོགས་ཆུང་ནས་འོས་ཤོག་རྩིས་མེད་གཏོང་ཆོག[[13]](#footnote-13)

**ག** འོས་བསྡུ་ཚོགས་ཆུང་གིས་འོས་བསྡུ་གསལ་བསྒྲགས་སོང་ཉིན་ནས་ཉིན་གྲངས་སུམ་བཅུ་ ནང་ཚུད་འོས་བསྡུ་ཚོགས་ཆུང་གི་ཚོགས་གཙོའི་མཚན་ཐོག གློག་ཡིག (E-Mail) སྦྲག་ཐོག (By-Post) མྱུར་འཕྲིན།  (Fax) གང་རུང་བརྒྱུད་འོས་འཕེན་པ་སྨན་པ་སོ་སོའི་དེབ་སྐྱེལ་ཨང་ གྲངས་མཉམ་འཁོད་ཐོག་སྔོན་འགྲོ་འོས་གཞི་འབུལ་དགོས།[[14]](#footnote-14)

**ང་།** འོས་བསྡུ་ཚོགས་ཆུང་ནས་ཁུངས་སོ་སོའི་ཐོབ་བྱའི་གྲངས་འབོརགྱི་ཉིས་ལྡབ་ལས་མི་ཉུང་ བའི་དངོས་གཞིའི་འོས་མི་གཏན་འབེབས་གནང་རྒྱུ། ཅི་སྟེ་སྔོན་འགྲོའི་འོས་མི་ཉིས་ལྡབ་ མ་ལྡང་བ་བྱུང་ཚེ་སྐབས་བསྟུན་ཐག་ཆོད་ཇི་དགོས་འོས་བསྡུ་ཚོགས་ཆུང་ལ་འགན་དབང་ ཡོད།[[15]](#footnote-15)

**ཅ།** དངོས་གཞིའི་འོས་མིར་ཐོན་པ་དང་དངོས་གཞིར་འོས་འདེམས་བྱུང་བ་རྣམས་དགོངས་ཞུ་མི་ ཆོག འོན་ཀྱང་སྐབས་བསྟུད་མར་ཚོགས་མིར་འོས་འདེམས་བྱུང་བ་དང་དེབ་སྐྱེལ་ཡོད་པའི་ གསོ་རིག་སློབ་གཉེར་ ཁང་གི་སྨན་དགེ་རྣམས་དགོངས་ཞུ་ཆོག[[16]](#footnote-16)

**ཆ།** གལ་ཏེ་གོང་གི་ཁུངས་སོ་སོའི་ཐོག་དང་བླངས་ཀྱིས་ལྷན་ཚོགས་ཀྱི་འཛིན་སྐྱོང་ཚོགས་ མིར་བཞུགས་བློ་ཡོད་ཚེ་དེབ་སྐྱེལ་ཡོད་པའི་སྨན་པ་བཅུའི་རྒྱབ་གཉེར་ཡོད་ཐོག་ཧིན་སྒོར་ ༡༠༠༠།༠༠ འབུལ་ནས་དངོས་གཞིའི་འོས་ནང་ཞུགས་ཆོག

**ཇ།** འོས་གཞི་གསལ་བསྒྲགས་གནང་ནས་ཉིན་གྲངས་བཅོ་ལྔ་ནང་ཚུད་འོས་འཕེན་པ་རྣམས་ ནས་སོ་སོའི་དེབ་སྐྱེལ་ཨང་གྲངས་འཁོད་ཐོག་དངོས་གཞིའི་འོས་ཤོག་འོས་བསྡུ་ཚོགས་ཆུང་ གི་ཚོགས་གཙོའི་མཚན་ཐོག་གློག་ཡིག (E-Mail) སྦྲག་ཐོག (By-Post) མྱུར་འཕྲིན། (Fax) གང་རུང་བརྒྱུད་འབུལ་ཐུབ་པ་གནང་དགོས།

**ཉ།** འོས་ཤོག་གྲངས་གཤེར་སྐབས་འོས་བསྡུའི་ཚོགས་ཆུང་གི་ཚོགས་མི་ཚང་འཛོམས་ཀྱིས་ གྲངས་བཤེར་གནང་རྒྱུ།

**ཏ།** འོས་བསྡུ་ཚོགས་ཆུང་ནས་འོས་ཤོག་གྲངས་བཤེར་སྐབས་ཁུངས་སོ་སོའི་འོས་གྲངས་མང་ རིམ་རྩེ་བཏོག་གིས་ཚོགས་མི་གཏན་འབེབས་བྱ་རྒྱུ།

**ཐ།** འོས་བསྡུ་ཚོགས་ཆུང་ནས་གསོ་རིག་ལྷན་ཚོགས་ཀྱི་རྒྱལ་ཡོངས་ཚོགས་ཆེན་ཐོག་དངོས་ གཞིའི་འོས་ཐོབ་གསལ་བསྒྲགས་གནང་དགོས།[[17]](#footnote-17)

**ད།** སྐབས་སོ་སོའི་འོས་བསྡུ་ཚོགས་ཆུང་ནས་འོས་བསྡུ་དང་འབྲེལ་བའི་ཡིག་ཆ་ཚང་འོས་ བསྡུ་ཟིན་མཚམས་གསོ་རིག་ལྷན་ཚོགས་ཀྱི་ཡིག་ཚང་དུ་བརྩིས་སྤྲོད་དགོས་རྒྱུ།

**ན།** འོས་ཐོབ་ཟིན་པའི་གསོ་རིག་ལྷན་ཚགས་ཀྱི་ཚོགས་མི་གང་ཞིག་ལས་རྒྱུན་རིང་ཚེ་འདས་ དང་དགོངས་ཞུ་བྱ་དགོས་བྱུང་ཚེ་སླར་འོས་འདེམས་མ་དགོས་པར་ཁྱབ་ཁོངས་སོ་སོའི་འོས་ གྲངས་མང་རིམ་རྩེ་བཏོག་གིས་ཚོགས་མིར་གཏན་འབེབས་ཡོད་པ་གཞིར་བཟུང་དེ་ མཚམས་འོས་གྲངས་མང་བ་དེ་ཚོགས་མིར་བསྐོ་བཞག་ཆོག་རྒྱུ།

**པ།** གལ་ཏེ་འོས་ཐོབ་ཟིན་པའི་གསོ་རིག་ལྷན་ཚོགས་ཀྱི་ཚོགས་གཙོ་དང་ཚོགས་གཞོན། དྲུང་ཆེ་ གསུམ་གང་རུང་ཞིག་ནས་དགོངས་ཞུ་གནང་ཚེ་འཛིན་སྐྱོང་ཚོགས་མིའི་ངོ་ཡོད་གསུམ་ཆ་ གཉིས་ཀྱིས་འོས་འདེམ་བསྐོ་བཞག་གནང་རྒྱུ།[[18]](#footnote-18)

**ལེའུ་བཞི་པ།**

**སྒྲིག་གཞི་བསྐྱར་བཅོས།**

**དོན་ཚན་བཅུ་གཉིས་པ།** སྒྲིག་གཞི་བསྐྱར་བཅོས།

སྒྲིག་གཞི་འདི་ལ་བསྐྱར་བཅོས་ནམ་དགོས་བྱུང་མཚམས་གསོ་རིག་ལྷན་ཚོགས་ཀྱི་ཚོགས་མི་ངོ་ ཡོད་གསུམ་ཆ་གཉིས་ཀྱིས་མོས་མཐུན་བྱུང་ན་བསྐྱར་བཅོས་གཏན་འབེབས་བྱ་ཆོག

**ཟུར་འཛར། ཀ༽ འོས་བསྡུའི་འགེངས་ཤོག**

|  |  |  |  |
| --- | --- | --- | --- |
| ཨང་། | མིང་དང་ཁྱད་མིང་། | ད་ལྟའི་སྡོད་གནས། | དེབ་སྐྱེལ་ཨང་གྲངས། |
| ༡། |  |  |  |
| ༢། |  |  |  |
|  འོས་འཕེན་པའི་དེབ་སྐྱེལ་ཨང་གྲངས།འོས་འཕེན་པའི་སྐྱེས་ལོ་སྐྱེས་ཚེས།[[19]](#footnote-19) |

\*\*\*\*\*\*\*\*\*\*\*

1. བསྐྱར་བཅོས་ལྔ་པ། ༢༠༡༥།༩།༢༨ [↑](#footnote-ref-1)
2. བསྐྱར་བཅོས་ལྔ་པ། ༢༠༡༥།༩།༢༨ [↑](#footnote-ref-2)
3. བསྐྱར་བཅོས་ལྔ་པ། ༢༠༡༥།༩།༢༨ [↑](#footnote-ref-3)
4. བསྐྱར་བཅོས་ལྔ་པ། ༢༠༡༥།༩།༢༨ [↑](#footnote-ref-4)
5. བསྐྱར་བཅོས་ལྔ་པ། ༢༠༡༥།༩།༢༨ [↑](#footnote-ref-5)
6. བསྐྱར་བཅོས་ལྔ་པ། ༢༠༡༥།༩།༢༨ [↑](#footnote-ref-6)
7. བསྐྱར་བཅོས་དྲུག་པ། ༢༠༡༦།༤།༤ [↑](#footnote-ref-7)
8. བསྐྱར་བཅོས་བཞི་པ། ༢༠༡༣།༣།༢༢ [↑](#footnote-ref-8)
9. བསྐྱར་བཅོས་ལྔ་པ། ༢༠༡༥།༩།༢༨ [↑](#footnote-ref-9)
10. བསྐྱར་བཅོས་ལྔ་པ། ༢༠༡༥།༩།༢༨ [↑](#footnote-ref-10)
11. བསྐྱར་བཅོས་གཉིས་པ། ༢༠༡༢།༤།༦ [↑](#footnote-ref-11)
12. བསྐྱར་བཅོས་ལྔ་པ། ༢༠༡༥།༩།༢༨ [↑](#footnote-ref-12)
13. བསྐྱར་བཅོས་དྲུག་པ། ༢༠༡༦།༤།༤ [↑](#footnote-ref-13)
14. བསྐྱར་བཅོས་དྲུག་པ། ༢༠༡༦།༤།༤ [↑](#footnote-ref-14)
15. བསྐྱར་བཅོས་གསུམ་པ། ༢༠༡༢།༡༢།༡༡ [↑](#footnote-ref-15)
16. བསྐྱར་བཅོས་བདུན་པ། ༢༠༡༩།༤།༡༡ [↑](#footnote-ref-16)
17. བསྐྱར་བཅོས་བདུན་པ། ༢༠༡༩།༤།༡༡ [↑](#footnote-ref-17)
18. བསྐྱར་བཅོས་བདུན་པ། ༢༠༡༩།༤།༡༡ [↑](#footnote-ref-18)
19. བསྐྱར་བཅོས་བདུན་པ། ༢༠༡༩།༤།༡༡ [↑](#footnote-ref-19)